Beszéljünk a mániákról!
Kezdjük a Beatle mániával.
Hisztérikus tinédzserek,
sírás, sikítás, zűrzavar.
Sport mánia.
Süketítő tömeg.
Mindez egy cél érdekében. Hálóba juttatni a labdát.
OK, vallási mánia.
Gyönyör, csüggedés,
látomások.
A mániák lehetnek jók,
a mániák lehetnek riasztóak
vagy lehetnek halálosak.
A világnak új mániája van.
Az angoltanulás mániája.
Hallgassuk ahogy kínai diákok angolt gyakorolnak
ordítással.
Tanár: ... változtatom az életem!
Diákok: megváltoztatom az életem!
T: Nem akarom hagyni, hogy a szüleim lesüllyedjenek.
D: Nem akarom hagyni, hogy a szüleim lesüllyedjenek.
T: Soha nem akarom hagyni, hogy a hazám lesüllyedjen.
D: Soha nem akarom hagyni, hogy a hazám lesüllyedjen.
T: A legfontosabb pedig ... D: A legfontosabb pedig...
T: Nem akarom hagyni magamat lesüllyedni.
D: Nem akarom hagyni magamat lesüllyedni.
Jay Walker: Hány ember próbál angolul tanulni világszerte?
Kétmilliárdnyian.
Diákok: Egy póló. Egy dressz.
JW: Latin Amerikában,
Indiában, Délkelet Ázsiában
és legtöbben Kínában.
Ha Önök kínai diákok lennének
a törvénynek megfelelően harmadikban kezdenének angolul tanulni.
Ez az, amiért idén
Kína válik a világ legnagyobb angolul beszélő közösségévé.
(Nevetés)
Miért angol? Egyetlen szóval: Lehetőség.
Lehetőség egy jobb életre, egy munkára,
hogy fizetni tudjanak az oktatásért, vagy jobb étel kerülhessen az asztalra.
Képzeljenek el egy diákot, amint egy hatalmas, három teljes napon át tartó tesztet ír.
Ezen a teszten elért eredménye
szó szerint meghatározza a jövőjét.
Napi 12 órát tanul
három éven át, hogy felkészüljön.
Az eredményének 25 százaléka
az angoltól függ.
A teszt neve Gao Kao és 80 millió középiskolás kínai diák
már túlesett ezen a kimerítő teszten.
Az angolul tanulás intenzitása
szinte elképzelhetetlen. Hacsak nem vagy tanúja.
Tanár: Tökéletes! Diákok: Tökéletes!
T: Tökéletes! D: Tökéletes!
T: Tökéletesen akarok beszélni angolul.
D: Tökéletesen akarok beszélni angolul.
T: Beszélni akarok ... D: Beszélni akarok ...
T: tökéletesen angolul. D: tökéletesen angolul.
T: Meg akarom változtatni az életem!
D: Meg akarom változtatni az életem!
JW: Nos, az angolmánia jó vagy rossz?
Az angol egy tsunami, ami elmossa
a többi nyelvet? Nem valószínű.
Az angol a világ második nyelve.
Az Önök anyanyelve az életük.
De az angollal egy szélesebb körü társalgás részesei lehetnek.
Egy globális társalgásé globális problémákról.
Mint a klíma vagy a szegénység.
Vagy éhség vagy betegség.
Vannak más általános nyelvek is a világon.
A matematika a tudomány nyelve.
A zene az érzelmek nyelve.
És most az angol a problémák megoldásának nyelvévé válik.
Nem azért, mert Amerika erőlteti.
Hanem mert a világ szívja magába.
Szóval, az angolmánia egy fordulópont.
Mint az elektromosság kihasználása a városainkban,
vagy a Berlini Fal leomlása.
Az angol nyelv képviseli a reményt
egy jobb jövőért.
Egy jövőért, ahol a világnak van egy közös nyelve,
hogy megoldja a közös problémáit.
Nagyon köszönöm.
(Taps)